da da en sv da da fr de nb da da da da da sv da da da da da da ca da da da es it da da nb da nb da nb da nb da fr fi nb nb da nb da nb da nb da nb sv nb da nb da nb da de da de da da en
DLG Landbutik i Fjelstrup lukker
Sidst opdateret 20. sep 2022
Landbutikken i Fjelstrup var en del af butikskæden Land & Fritid, der er ejet af DLG-koncernen.
”Det danske landbrug har ændret sig. Landbruget henter ikke varer ved den lokale møller, men får alt leveret på gården i dag,” forklarer Flemming Laursen i denne forbindelse. Han er distriktschef ved Land & Fritid i Jylland og på Fyn.
”Det betyder, at behovet for den professionelle del af virksomheden næsten er forsvundet, og så er der for lidt at lave i landbutikken,” siger Flemming Laursen. Han tilføjer: ”Det skal også være en god og inspirerende hverdag for de ansatte med udviklingsmuligheder og et fællesskab.”
Distriktschef ved Land & Fritid Flemming Laursen
Og dette vil være svært at skabe på et lille sted med lavt aktivitetsniveau.
”Folk har været kede af det, men har også forståelse for beslutningen,” siger Flemming.
De tidligere ansatte, Karsten og Jeanette, flytter til butikken i Rødekro, mens Karsten fortsat vil have sin gang i Fjelstrup i perioder.
”Det er fortsat planen at modtage høsten og kontrollere denne – blandt andet skal der tages temperaturprøver,” understreger Flemming.
Ny butik i Fredericia
”Vi har den 1. september åbnet en ny butik på Vejlevej i Fredericia i THansens tidligere lokaler,” fortæller Flemming til avisen. ”Den afløser en mindre butik i Børkop på 300 kvadratmeter, hvor den nye butik i Fredericia er på 1000 kvadratmeter.”
Land & Fritid har 40 butikker fordelt over hele landet samt ti landbutikker med et mere begrænset sortiment.
Det fremhæves, at man vil være ’en del af livet på landet’. Der forhandles produkter inden for foder, gødning, hegnsartikler, haveartikler, fritidstøj og -sko, samt udstyr til hest og rytter og øvrige kæledyr. Også jagtbeklædning til jægeren kan man købe.
Journalistisk medarbejder. Uddannet som læge og psykiater. Har tidligere haft klinik. Men arbejder nu som journalistisk medarbejder på Christiansfeld Avis, Lunderskov Folkeblad og Vamdrup Avis. Speciale: Personhistorier. Bor i Haderslev.
Rejsegilde i Kultur- og Idrætscenteret i Fjelstrup
Første spadestik til Fjelstrups nye Kultur- og Idrætscenter i regn og rusk
Første spadestik tages på mandag i Fjelstrup
Foredrag om retsopgøret efter 2. verdenskrig
Krav fra Banedanmark udfordrer Kolding Kommune
Ros fra formand til folk bag populære æblekagekoncerter
Efterskole inviterer til en ny omgang ”spis, sang og snak”
Solcelleanlæg et skridt videre
Spændende besøg fra Kenya med dans, drama og dialog
920 deltog i festen for frivillige
Klar til præsentation af landsbyfællesskabsplan
Forsvundet tysk mand er sidst set i Hejls
Rådgivere ind over udvikling af Koldings havneområder
Fin musik og god underholdning
Forrige Næste 1 af 95
© 2022 - Fællesavisen - Christiansfeld Avis / Lunderskov Folkeblad / Vamdrup Avis. All Rights Reserved.